Mick Øgendahl: Fra komik til kronprins - Kendte.dk
20. februar 201409:30 | Af: Ritzau Fokus
Standupkomikeren Mick Øgendahl bider skeer med en seriøs fortolkning af tronarvingen i teaterkomedien "Kronprinsen og Danmark". Foto: Miklos Szabo
Hovedrolleindehaveren Mick Øgendahl kan da heller ikke lade være med ærgre sig en smule over, at han som kronprins Frederik har fået tildelt den – efter hans egen mening – mindst sjove karakter.
– Jeg kan godt mærke, at det går mig lidt på den personlige klinge, når de andre skuespillere går rundt og hiver grin hjem. Så det har instruktøren og jeg arbejdet en del med – eller han har i hvert fald, fortæller Mick Øgendahl.
– Vi skildrer Frederik og Mary som et ægtepar – et elskende par, der, lige som så mange andre, bare prøver at manøvrere rundt i deres eget liv. Mary og Frederik har så bare lige alt det med monarkiet og folkets forventninger oveni, konstaterer Mik Øgendahl.
– Jeg finder det på mange måder himmelråbende forkert, at man kan være født til nogle privilegier og en særlig position. Samtidig er det egentlig lige så frygteligt, den måde de kongelige er forudbestemt til at udfylde en speciel rolle og ikke selv kan vælge deres eget liv, siger han.
– Og de mennesker har jeg faktisk fået et ret stort hjerte for, konstaterer Mick Øgendahl.